b'\n_START_ARTICLE_\nZidni pla\xc5\xa1\xc4\x8d\n_START_PARAGRAPH_\nZidni pla\xc5\xa1\xc4\x8d (tudi visoki pla\xc5\xa1\xc4\x8d) je nekak\xc5\xa1no kro\xc5\xbeno obzidje dolo\xc4\x8dene vi\xc5\xa1ine, ki obdaja jedro gradu kot za\xc5\xa1\xc4\x8ditni pla\xc5\xa1\xc4\x8d. Zidne pla\xc5\xa1\xc4\x8de so gradili \xc5\xbee od 13. stoletju in lahko so nastali kot pove\xc4\x8danje obstoje\xc4\x8dega obzidja. V primerjavi s \xc5\xa1\xc4\x8ditnim zidom so imeli manj\xc5\xa1o mo\xc4\x8d, a isto funkcijo obrambnega zna\xc4\x8daja. Stanovanjske stavbe in gospodarska poslopja so obi\xc4\x8dajno zrasla neposredno ob zidnem pla\xc5\xa1\xc4\x8du.\n_START_SECTION_\nZasnova in razmejitev\n_START_PARAGRAPH_\nPojem zidnega pla\xc5\xa1\xc4\x8da se je v kastelologiji uveljavil \xc5\xa1ele v zadnjih desetletjih za posebej visoko kro\xc5\xbeno obzidje, ki je varovalo grad v celoti ali delno. V\xc4\x8dasih imenovan\xc2\xa0\xc2\xbbvisok pla\xc5\xa1\xc4\x8d\xc2\xab\xc2\xa0je bil navadno presenetljivo visok \xc5\xa1\xc4\x8ditni zid kot del obzidja. Tipi\xc4\x8dna primera sta na gradu Sch\xc3\xb6nburg v Oberwesel am Rhein in grad Ortenberg v Alzaciji. Pri Ortenburgu zidni pla\xc5\xa1\xc4\x8d te\xc4\x8de ob ostrogu in na krilu gradu in se dr\xc5\xbei bergfrida, kjer na splo\xc5\xa1no primanjkuje\xc2\xa0\xc2\xbbpravega\xc2\xab\xc2\xa0obzidja._NEWLINE_Podoben koncept je mogo\xc4\x8de videti v pfal\xc5\xa1kem gradu Grafenstein. Tukaj zidni pla\xc5\xa1\xc4\x8d obsega tudi bergfrid. Hesenski grad Lindenfels je imel zidni pla\xc5\xa1\xc4\x8d in bergfrid, od katerega je danes ohranjen le niz zidanih temeljev._NEWLINE_Pogosto je bil zidni pla\xc5\xa1\xc4\x8d le naknadno pove\xc4\x8danje starej\xc5\xa1ih kro\xc5\xbenih obzidij, tako da njegove funkcije ni mogo\xc4\x8de izpeljati iz tlorisa gradu. Tudi konstrukcija in voja\xc5\xa1ke tehni\xc4\x8dne podrobnosti teh obrambnih konceptov po navadi ne ustrezajo obi\xc4\x8dajnemu kro\xc5\xbenemu obzidju._NEWLINE_Razliki od obi\xc4\x8dajnega obzidja sta zlasti vi\xc5\xa1ina in zapleten \xc5\xa1\xc4\x8ditni zid. \xc5\xa0\xc4\x8ditni pla\xc5\xa1\xc4\x8d je tako ena od mnogih nejasnosti in se vedno ne uporablja kot enotna terminologija v kastelologiji. V srednjeve\xc5\xa1kih virih pomeni "pla\xc5\xa1\xc4\x8d" pogosto spodnje dele obzidja ali \xc5\xa1\xc4\x8ditni zid.\n_START_SECTION_\nGradovi s \xc5\xa1\xc4\x8ditnim pla\xc5\xa1\xc4\x8dem\n_START_PARAGRAPH_\nImpresiven primer v celoti z zidnim pla\xc5\xa1\xc4\x8dem oblikovanega gradu je grad Eisenberg blizu Fussena, Allg\xc3\xa4u, Bavarska. Zidni pla\xc5\xa1\xc4\x8d je bil za za\xc5\xa1\xc4\x8dito in statusni simbol, ne da bi \xc5\xa1\xc4\x8ditil bergfrid._NEWLINE_V drugi svetovni vojni mo\xc4\x8dno po\xc5\xa1kodovan, zdaj pa obnovljen grad Cadolzburg pri N\xc3\xbcrnbergu je v bistvu visoko srednjeve\xc5\xa1ki grad z zidnim pla\xc5\xa1\xc4\x8dem. Grad mogo\xc4\x8dnih N\xc3\xbcrnber\xc5\xa1kih grofov iz hi\xc5\xa1e Hohenzollern velja za tip veste (\'trden\' ali vestunge \'trdnjava\') in \xc5\xa1e vedno velja kljub obse\xc5\xbenim poznosrednjeve\xc5\xa1kim in zgodnjim novove\xc5\xa1kim raz\xc5\xa1iritvam kot ponazoritev tega koncepta. Kro\xc5\xbeno obzidje je tri metre debelo in skrbno zgrajeni s klesancem. Tu prevladujejo le prenovljena pro\xc4\x8delja grajskih hi\xc5\xa1 z dvokapnicami in vitkim vhodnim stolpom. Manjka temu primeren bergfrid, ki ga nekateri dana\xc5\xa1nji raziskovalci razlagajo kot klasi\xc4\x8den grad in statusni simbol srednjeve\xc5\xa1kega plemi\xc5\xa1kega gradu. Predvsem v tem gradu pa je te\xc5\xbeko razmejiti zidni pla\xc5\xa1\xc4\x8d od visokega kro\xc5\xbenega obzidja. V zgornjebavarski Anlautertal, stranski dolini bolj znani kot Altm\xc3\xbchltal, le\xc5\xbeijo le nekaj kilometrov narazen trije manj\xc5\xa1i gradovi z zidnim pla\xc5\xa1\xc4\x8dem. Vsem manjka bergfrid. V gradu Brunneck je kro\xc5\xbeno obzidje za obzidanim jarkom. Pomemben za oblikovanje zidnega pla\xc5\xa1\xc4\x8da sta grad v ru\xc5\xa1evinah Rumburk in grad Rundeck (mejni grad)._NEWLINE_Ilustrativni primeri gradov z zidnim pla\xc5\xa1\xc4\x8dem so tudi trdnjava Dilsberg nad dolino Neckar in Leuchtenburg na Ju\xc5\xbenem Tirolskem.'